《古澄丁声远来访赋一律见遗因和答二首 其一》
明代·贺钦

太学陈东天下知，抗章不怕忤当时。折腰彭泽成何事，回首闾山有所思。

轩外孤松全晚节，宅边五柳散春丝。归来还是忘机客，传语沙鸥莫浪疑。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。